recursal/SuperWikiNEXT-32B huggingface dataset:
**இடையறா இயக்கம்** (*Perpetual motion*) அல்லது **நீடித்த இயக்கம்** அல்லது **தொடரியக்கம்** எனும் இயற்பியல் கற்பனை எப்போதும் தொடர்ந்து கொண்டே இருக்கும் ஓர் இயக்கத்தைக் குறிக்கிறது. ஒரு முறை ஓர் இயந்திரம் ஆரம்பிக்கப்பட்ட பின் அது அப்படியே தொடர்ந்து காலகாலத்திற்கும் இயங்குவதென்பது இயலாது. ஆற்றல் அழிவின்மை விதியின் படி இது சாத்தியமாகாது.

இடையறா இயக்க இயந்திரங்களை உருவாக்க வேண்டுமென்று எல்லாக் காலங்களிலும் அறிஞர்கள் முயன்றிருக்கிறார்கள். இன்னும் அந்த முயற்சி தொடர்ந்து கொண்டே தான் இருக்கிறது.

வகைகள்
------

இடையறா இயக்க இயந்திரங்களை அவை வெப்பஇயங்கியலின் எந்த விதியை மீறுகிறது என்பதைப் பொறுத்து 3 வகைகளாகப் பிரிக்கலாம்.

### முதல்வகை இடையறா இயக்க இயந்திரம்

இவ்வகை இயந்திரம் சூனியத்தில் இருந்து ஆற்றலை உற்பத்தி செய்கிறது. இது அதைப் பயன்படுத்துவோருக்கு அளவற்ற ஆற்றலை அளிக்கிறது. இவ்வியந்திரம் ஆற்றல் அழிவின்மை விதியை மீறுகிறது.

### இரண்டாம் வகை இடையறா இயக்க இயந்திரம்

இவ்வியந்திரம் தானாகவே வெப்ப ஆற்றலை இயக்க ஆற்றலாக மாற்றும். இது ஆற்றல் அழிவின்மை விதியை மீறவில்லையெனினும் வெப்ப இயங்கியலின் இரண்டாம் விதியை மீறுகிறது.

### மூன்றாம் வகை இடையறா இயக்க இயந்திரம்

இது உராய்வு போன்ற ஆற்றலை வீணாக்கும் சக்திகளைத் தவிர்த்து இயங்கும் இயந்திரம் ஆகும். ஆகவே ஒரு பந்தை உருட்டும் போது உராய்வு இருக்காதாயின் அப்பந்து தனது நிலைமத்தால் என்றென்றும் உருளும். ஆனால் இது வெப்ப இயங்கியலின் மூன்றாம் விதிக்கு எதிரானது. இவ்வகை இயந்திரங்களை உருவாக்க இயலாதாயினும் உராய்வு போன்றவற்றை குறைக்க இயலும்.

மேற்கோள்கள்
-----------

1. ↑  Kevin T. Kilty (1999). "Kilty.com" (htm). 2010-08-02 அன்று பார்க்கப்பட்டது.CS1 maint: uses authors parameter (link)
2. ↑  Wong, Kau-Fui Vincent (2000). *Thermodynamics for Engineers*. CRC Press. பக். 154. பன்னாட்டுத் தரப்புத்தக எண்:978-0-84-930232-9.
3. ↑  Akshoy, Ranjan Paul; Sanchayan, Mukherjee; Pijush, Roy (2005). *Mechanical Sciences: Engineering Thermodynamics and Fluid Mechanics*. Prentice-Hall India. பக். 51. பன்னாட்டுத் தரப்புத்தக எண்:978-8-12-032727-6.

* Veljko Milković and Nebojša Simin (2001). *Perpetuum mobile*. Novi Sad (Serbia), Vrelo. .
* Schadewald, Robert J. (2008), *Worlds of Their Own - A Brief History of Misguided Ideas: Creationism, Flat-Earthism, Energy Scams, and the Velikovsky Affair*, Xlibris, ISBN 978-1-4636-0435-1 Check `|isbn=` value: checksum (உதவி)

வெளியிணைப்புகள்
---------------

* Perpetuum Mobile காணொளி
**மஹிமா சௌத்ரி** (Mahima Chaudhry) 1973 செப்டம்பர் 13 அன்று பிறந்த ஒரு பாலிவுட் படங்களில் தோன்றும் ஒரு நடிகை மற்றும் முன்னாள் விளம்பர நடிகை ஆவார். 1990 இல் ஃபெமினா மிஸ் இந்தியா பட்டம் வென்ற பிறகு, செளத்ரி பல தொலைக்காட்சி விளம்பரங்களில் திரைப்படங்களில் நுழைவதற்கு முன் தோன்றினார். அவர் பிலிம்பேர் விருதுகள் மற்றும் பிற விருதுகளைப் பெற்றார். 
அவர் "பர்தேஸ்" திரைப்படத்தில் படத்தில் அறிமுகமானார், அதற்காக அவர் சிறந்த பெண் அறிமுகத்திற்காக பிலிம்பேர் விருது]] வென்றார். திரைப்படங்களில் நடிப்பதல்லாமல் கூடுதலாக, சுற்றுப்பயணங்களிலும் மேடை நிகழ்ச்சிகளிலும் கலந்து கொண்டார், மேலும் 2014 ரியாலிட்டி ஷோ "டிக்கட் டூ பாலிவுட் "க்கான திறமைசார் நீதிபதியாக இடம்பெற்றார். முகர்ஜிக்கு ஒரு மகள் இருக்கிறார்.

ஆரம்ப மற்றும் தனிப்பட்ட வாழ்க்கை
--------------------------------

சௌத்ரி டார்ஜீலிங்கில் பிறந்தார். அவர் குர்ஸொங்கில் உள்ள டூ ஹில்லில் பத்தாம் வகுப்பு படித்தார், பின்னர் டார்ஜீலிங்கில் உள்ள லோரோட்டோ கல்லூரிக்குச் சென்றார். 1990 களின் ஆரம்பத்தில் மிஸ் இந்தியாவை வென்ற பிறகு தொலைக்காட்சி விளம்பரங்களில் அவர் தோன்றினார், பெப்சி விளம்பரத்தில் ஆமிர் கான் மற்றும் ஐஸ்வர்யா ராய் உடன் தோன்றியது மிகவும் புகழ்பெற்றது.

நடிப்பு வாழ்க்கை
----------------

 2013 ஏப்ரலில் மஹிமா சௌத்ரி
1990 இல் மிஸ் இந்தியா பட்டம் வென்றார், அதன் பிறகு அவர் தனது நடிப்புத் தொழிலை தொடங்கினார். சௌத்ரி பல்வேறு பாத்திரங்களில் நடித்தார், "பர்தேஸ்" (1997) படத்தில் இல் ஒரு கிராமத்துப் பெண்ணாக நடித்திருந்தார்.

அநேக திரைப்படங்களைச் செய்ததை அடுத்து, கஜோல், ஷில்பா ஷெட்டி, அமீஷா பட்டேல், ஊர்மிளா மடோண்த்கர், மனிஷா கொய்ராலா, ரவீணா டாண்டன், ரேகா, பிரீத்தி சிந்தா, தபூ, பத்மினி கோலாபுரே, மற்றும் ஹேம மாலினி போன்ற திறமையான நடிகைகளுடன் அவர் பணிபுரிந்தார். இதைப் பற்றி அவர் கேட்டபோது, அவர் மற்ற நடிகர்களுடன் பணிபுரிவதில் தான்மகிழ்ச்சியடைந்ததாகக் கூறி அவர் பதிலளித்தார், மேலும், ஜூஹி சாவ்லா, அவரது விருப்பமான நடிகைகளில் ஒருவர் என்றும் கூறினார்.

2010 இல் "புஷர்" படத்தில் நடித்ததின் மூலம் நட்சத்திர நடிகையானார், ஆசாத் ராஜா இயக்கிய அப்படத்தில் நகைச்சுவை நடிகர் மணி லியாகத் நாயகனாக நடித்திருந்தார். மேலும் இவர் ஓம் பூரி மற்றும் சஞ்சய் கபூர் ஆகியோர் உடன் நடிக்க "மும்பை - த கேங்ஸ்டர்" என்ற திகில்ப் படத்தில் பணியாற்றியுள்ளார்.

குறிப்புகள்
-----------

1. ↑  Chhetri, Vivek (21 December 2011). "Hills smile to conquer 'camera' & hearts". *The Telegraph*. 2018-06-12 அன்று மூலம் பரணிடப்பட்டது. 2016-07-15 அன்று பார்க்கப்பட்டது.
2. ↑  Mahima Chaudhry. IMDb.com
3. ↑  "Hills smile to conquer camera & hearts". *The Telegraph*. 2018-06-12 அன்று மூலம் பரணிடப்பட்டது. 2015-08-21 அன்று பார்க்கப்பட்டது.
4. ↑  "www.pushermovie.com". *pushermovie.com*. 2015-08-21 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***மஹிமா சௌத்ரி***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் மஹிமா சௌத்ரி
**புரூரவசு** இந்து தொன்மவியலின் படி பூலோகத்து அரசனும், இந்திரனின் நண்பரும், தேவ கன்னிகையான ஊர்வசியின் கணவனும் ஆவார்.

இவர் ஊர்வசியையும், சித்திரலோகையையும் கடத்தி சென்ற கேசி என்ற அரசனுடன் போரிட்டு இருவரையும் மீட்டார். பின் இருவரையும் தேவலோகத்தில் சேர்த்தார். இதன் காரணமாக ஊர்வசிக்கு புரூரவசுவின் மேல் காதல் ஏற்பட்டது. பரதரின் நாட்டிய நாடகத்தில் தன்னை மறந்து ஊர்வசி தன் காதலை வெளிப்படுத்தியமையால், பரதரின் சாபத்தால் பூலோகத்தில் கொடியாக 50 வருடங்கள் இருந்து பின் புரூரவசுவை மணம் செய்தார். மாயாதரன் எனும் அசுரனை வெல்ல இந்திரனுக்கு துணையாக இருந்தார். அதன் பின் இந்திர லோகத்தில் நடந்த நடன நிகழ்ச்சியில் ஆடிய ரம்பையின் நடத்தினை விமர்சனம் செய்தார். இதனால் ரம்பையின் நடன ஆசிரியரான தும்புரு ஊர்வசியை விட்டு புரூரவசு பிரிய சாபம் தந்தார். இதனால் புரூரவசு ஊர்வசியைப் பிரிந்து பின் திருமாலை நோக்கி கடுஞ்தவம் செய்து அந்த தவத்தின் பலனால் மீண்டும் ஊர்வசியை அடைந்தார்.

கருவி நூல்
----------

தமிழில் சமயம் - பௌத்தக் கதைகள், இசைவாணர் கதைகள் - வீ. அரசு - இளங்கணி பதிப்பகம்

இவற்றையும் காண்க
----------------

ஆதாரங்கள்
---------

வெளி இணைப்புகள்
---------------
*மானோடக்டிலசு ஆர்சென்டியசு* மிகவும் விரும்பப்படுகின்ற காட்சியக மீனாகும்.
**மானோடக்டிலைடீ** *(Monodactylidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை பக்கங்களில் மிகவும் ஒடுங்கித் தட்டுப் போன்ற வடிவிலான உடலமைப்புக் கொண்டவை. இவை நீண்டு அமைந்த முதுகுத் துடுப்புக்களையும், குதத் துடுப்புக்களையும் கொண்டிருக்கின்றன. இவை நடுத்தரமான அளவுள்ளவை. பொதுவாக 25 சதம மீட்டர் நீளம் வரை வளர்கின்றன. *மானோடக்டிலசு செபீ* *(Monodactylus sebae)* என்னும் இனத்தின் நீளம் அதன் உயரத்தைவிடக் குறைவாக இருக்கும். முதுகுத் துடுப்பின் மேல் நுனியில் இருந்து, குதத் துடுப்பின் கீழ் நுனி வரை இவற்றின் உயரம் 30 சதம மீட்டர் வரை இருக்கும். இக் குடும்ப மீனினங்களுட் பல வெள்ளி நிறத்தில் மஞ்சள், கறுப்பு நிறக் குறிகளைக் கொண்டவையாகக் காணப்படுகின்றன. இளம் மீன்கள் கூடிய கவர்ச்சி கொண்டவை. இவற்றுட் பல இனங்கள் மீன் காட்சியகங்களில் வளர்க்கப்படுகின்றன. 

  

இக் குடும்பத்தில் *மானோடக்டிலசு*, *சுயேட்டீ* என்னும் இரண்டு பேரினங்களில் ஆறு இனங்கள் உள்ளன. இவை ஆப்பிரிக்கா, இந்தியா, பிற தெற்காசியப் பகுதிகள் தொடக்கம் மேற்கே ஆசுத்திரேலியா வரையுள்ள கரையோரங்களில் காணப்படுகின்றன. *மானோடக்டிலசு* பேரினத்தைச் சேர்ந்த இனங்கள் பல கழிமுகப் பகுதிகளில் காணப்படுகின்றன. நன்னீரிலும் நீண்ட நேரம் இருக்கக்கூடியவை. *மானோடக்டிலைட்டுக்கள்* சிறிய மீன்களையும், முதுகெலும்பிலிகளையும் பிடித்து உண்கின்றன. ஆழம் குறைந்த நீர்ப்பகுதிகளில் வாழும் இவை பெரிய கூட்டங்களாகக் காணப்படுகின்றன.

இனங்கள்
-------

* பேரினம் *மானோடக்டிலசு*
	+ *மானோடக்டிலசு ஆர்சென்டியசு* *(Monodactylus argenteus)*(லின்னேயசு, 1758).
	+ *மானோடக்டிலசு ஃபல்சிஃபார்மிசு* *(Monodactylus falciformis)*(லாசெப்பீடீ, 1801).
	+ *மானோடக்டிலசு கோட்டேலாட்டி* *(Monodactylus kottelati)*(பேத்தியாகொட, 1991).
	+ *மானோடக்டிலசு செபீ* *(Monodactylus sebae)*(கூவியர், 1829).
* பேரினம் *சுயேட்டீ*
	+ *சுயேட்டீ இசுக்காலாரிபின்னிசு* *(Schuettea scalaripinnis)*(இசுட்டீயிண்டக்னர், 1866).
	+ *சுயேட்டீ வூட்வார்டி* *(Schuettea woodwardi)*(வையிட், 1905).

இவற்றையும் பார்க்கவும்
----------------------

* மீன் குடும்பங்கள் பட்டியல்
* பேர்சோய்டீ

உசாத்துணை
---------

* ஃபிஷ்பேஸ்.ஆர்க் (ஆங்கில மொழியில்)

வெளியிணைப்புக்கள்
-----------------
**ஜோபகா சுபத்ரா** ( **ஜூபகா** மற்றும் **ஜூப்கா** என்றும் அழைக்கப்படும்; பிறப்பு 1962)  இந்தியாவின் வாரங்கல் மாவட்டத்தைச் சேர்ந்த தெலுங்கு தலித் செயற்பாட்டாளரும், கவிஞரும் எழுத்தாளருமாவார். இந்திய தலித்துகளின், குறிப்பாக தலித் பெண்களின் வாழ்வில் ஒளி வீசும் கவிதைகள் மற்றும் சிறுகதைகளை எழுதி வரும் இவர்,  தற்போது ஆந்திர பிரதேச தலைமை செயலகத்தில் பணிபுரிந்து வருகிறார்.

ஆரம்ப வாழ்க்கை மற்றும் கல்வி
----------------------------

சுபத்ரா, வாரங்கல் மாவட்டத்தில் உள்ள (தற்போதைய தெலுங்கானா) தமரஞ்செபள்ளியில் நரசிம்மா மற்றும் கனக வீரம்மா என்ற பெற்றோருக்கு பிறந்துள்ளார். அவரது உடன்பிறந்தோர் பன்னிரண்டு பேரில் இவர் இளையவராவார். பள்ளிப் படிப்பை சமூக நல விடுதியில் தங்கி படித்துள்ள இவருக்கு சிறுவயதிலிருந்தே இயற்கை, அழகு, நட்பு போன்ற தலைப்புகளில் பல்வேறு கவிதைகள் எழுதியுள்ளது குறிப்பிடத்தக்கது.

தெலுங்கானாவில் உள்ள காகதியா பல்கலைக்கழகத்தில் கல்லூரிப் படிப்பை பயின்றுள்ள சுபத்ரா, தெலுங்கு இலக்கியத்தில் முதுகலை மற்றும் முதுகலை தத்துவப் பட்டங்களைப் பெற்றுள்ளார். பல்வேறு அரசியல் கட்டுரைகள், புத்தக விமர்சனங்கள், பாடல்கள் மற்றும் பத்திரிகைத் துணுக்குகளையும் எழுதியுள்ளார். அரசுப்பணியின் மூலமாக, மட்டிப்பூலு (SC, ST, BC மற்றும் சிறுபான்மையினர்) பெண் எழுத்தாளர்கள் மன்றத்தை நிறுவுவதில் முக்கிய பங்காற்றியுள்ள இவர் தெலுங்கு இலக்கிய உலகில், நன்கு அறியப்பட்ட பெண்ணிய இதழான *பூமிகா*,  *ஆந்திர ஜோதி, ஏகலவ்யா,* *வர்தா* மற்றும் *உத்யோக கிராந்தி* போன்ற பத்திரிகைகளிலும் பல்வேறு தலைப்புகளில் கட்டுரைகளில் எழுதியுள்ளார்.  1988 ம் ஆண்டில் தனது ஆந்திரப் பிரதேச தலைமை செயலக பணியைத் தொடங்கிய பிறகு, அங்குள்ள பெண் ஊழியர்களுக்காக ஒரு மகளிர் சங்கத்தைத் தொடங்கியுள்ளார்.  2015 ஆம் ஆண்டில், கட்டுரையாளராக இவரது பணிக்காக அபுரூப விருது அறக்கட்டளையின் சார்பாக அம்ருதலா விருது அவருக்கு வழங்கப்பட்டது.

நூற்பட்டியல்
------------

சுபத்ராவின் புத்தகங்கள் பெரும்பாலும் அவரது சொந்த வாழ்க்கை அனுபவங்களை அடிப்படையாகக் கொண்டவையே.
அவரது புத்தகங்களின் பட்டியல் கீழே,: 

* *ராயக்கா மணியம்,* தலித் வாழ்க்கையின் பல்வேறு அம்சங்கள் குறித்த சிறுகதைகளின் தொகுப்பு.
* *அய்யய்யோ தம்மக்கா*. ஹைதராபாத். 2009. இணையக் கணினி நூலக மையம்:463973219.
* *கைதுனகல டாண்டேம்*. கிருபாகர் மாதிகா போனுகோடி உடன் இணைந்து. ஹைதராபாத். 2008. இணையக் கணினி நூலக மையம்:313020449.
* *நல்லாரிகாட்டி சல்லு (தெலுங்கில்)*. கோகு சியாமலாவுடன். ஹைதராபாத். 2008. இணையக் கணினி நூலக மையம்:170206399.
* *சுட்டி செய்அலி* தலித் பெண்கள் செய்த கடின உழைப்பை சித்தரித்தல்

குறிப்புகள்
-----------

### மேற்கோள்கள்

1. 1 2  Zare & Mohammed 2013.
2. 1 2 3  "Subhadra Joopka". 11 October 2017 அன்று பார்க்கப்பட்டது.
3. ↑  "Outcaste Interview". 11 October 2017 அன்று பார்க்கப்பட்டது.
4. ↑  "Rape Caste Feminism Dalit Movement". 11 October 2017 அன்று பார்க்கப்பட்டது.
5. ↑  "Award for novelist". .
6. ↑  "Subhadra Joopaka". *Literary Commons* (ஆங்கிலம்). 2016-01-19. 2019-03-14 அன்று பார்க்கப்பட்டது.

### ஆதாரங்கள்

* Zare, Bonnie; Mohammed, Afsar (2013). "Burn the Sari or Save the Sari? Dress as a Form of Action in Two Feminist Poems". *Ariel: A Review of International English Literature* **43**: 69–86. .

வெளி இணைப்புகள்
---------------

* தலித் பெண் கவிஞர் ஜூபகா சுபத்ரா (2016 வீடியோ)
**தேர்வாய் கண்டிகை நீர்த்தேக்கம்** (*Thervoy Kandigai reservoir*) இந்தியாவின் தமிழ் நாட்டிலுள்ள சென்னை நகரின் குடிநீர் தேவையை பூர்த்தி செய்வதற்காக கட்டப்பட்ட ஐந்தாவது பெரிய நீர்த்தேக்கமாகும். திருவள்ளூர் மாவட்டத்தில் உள்ள தேர்வாய் கண்டிகை மற்றும் கண்ணங்கோட்டை ஏரிகளை இணைத்து இந்த நீர்த்தேக்கம் கட்டப்பட்டது. 2020 ஆம் ஆண்டு நவம்பர் 21 அன்று இந்தியாவின் உள்துறை அமைச்சர் அமித் சாவால் நாட்டுக்கு அர்ப்பணிக்கப்பட்டது. நீர்த்தேக்கத்தின் நீர்மட்டம் 2021 மார்ச் மாதம் 11 அன்று முதல் முறையாக அதன் முழு கொள்ளளவை எட்டியது.

வரலாறு
------

சென்னை மாநகரின் பெருகி வரும் குடிநீர் தேவையை தீர்க்க 2012 ஆம் ஆண்டு தேர்வாய் கண்டிகை நீர்த்தேக்கத்தை அப்போதைய முதல்வர் ஜெ.ஜெயலலிதா அறிவித்தார். திருவள்ளூர் மாவட்டத்தில் 1485 ஏக்கர் நிலம் கையகப்படுத்தப்பட்டு 380 கோடி ரூபாய் மதிப்பில் நீர்த்தேக்கம் கட்டப்பட்டது. நிலம் கையகப்படுத்துவதில் சிக்கல்களை எதிர்கொண்டதால் இந்த திட்டம் நிறைவேற தாமதமானது  பின்னர் 2018 ஆம் ஆண்டுக்குள் மீண்டும் தொடங்கப்பட்டது

நோக்கம்
-------

கிருட்டிணாவிலிருந்து வரும் உபரி நீரை கண்டலேறு-பூண்டி கால்வாயில் சேமிப்பதற்காக இந்த நீர்த்தேக்கம் திட்டமிடப்பட்டது. 8.6 கி.மீ நீளமுள்ள ஒரு கால்வாய் அக்கால்வாயில் இருந்து தண்ணீர் எடுக்க கட்டப்பட்டது. இந்த நீர்த்தேக்கத்தில் 1 டி.எம்.சி தண்ணீரை சேமிக்க முடியும்

மேலும் பார்க்கவும்
------------------

* புழல் ஏரி
* சென்னையில் பறவைகள்

மேற்கோள்கள்
-----------

1. ↑  பெ,வி.ஶ்ரீனிவாசுலு, ஜெயகுமார் த,ராகேஷ். "புதிய தேர்வாய்கண்டிகை நீர்த்தேக்கம்... சென்னைக்கு தேவையே இல்லை எனும் மூத்த பொறியாளர்... ஏன்?".. 2021-11-19 அன்று பார்க்கப்பட்டது. External link in `|website=` (உதவி)
2. ↑  "Thervoy Kandigai reservoir fills up". *The Hindu*. 11 March 2021. .
3. ↑  "தாகம் தீர்க்க தயாரானது தேர்வாய் கண்டிகை புதிய நீர்த்தேக்கம்!". *Dinamalar*. 2020-11-22. 2021-11-19 அன்று பார்க்கப்பட்டது.
4. ↑  "Amit Shah to inaugurate 5th reservoir for Chennai on November 21 | Chennai News - Times of India". *The Times of India*.
5. ↑  "Chennai's new source of water: Five things to know about Thervoy Kandigai reservoir". *The News Minute*. November 20, 2020.
6. ↑  "அன்று பூண்டி… இன்று தேர்வாய் கண்டிகை!". *Hindu Tamil Thisai*. 2021-11-19 அன்று பார்க்கப்பட்டது.
7. ↑  "76 ஆண்டுகளுக்கு சென்னைக்கு புதிய ஏரி... தேர்வாய்க்கண்டிகை நீர்த்தேக்கத்தின் சிறப்பம்சங்கள்". *News18 Tamil*. November 21, 2020.
1890களில் மஹபூப் சௌக் கடிகார கோபுரம்
**மஹபூப் சௌக் கடிகார கோபுரம்** (*Mahboob Chowk Clock Tower*) என்பது ஐந்து மாடி கட்டடக்கலை கடிகார கோபுரம் ஆகும். இது 1892 ஆம் ஆண்டில் ஐதராபாத் மாநிலத்தின் பிரதமர் உஸ்மான் ஜா பஷீர்-உத்-தௌலா என்பவரால் கட்டப்பட்டது. ஐதராபாத்தின் ஆறாவது நிசாம் ( மிர் மஹபூப் அலி கான் )]] பெயரிடப்பட்ட மஹபூப் சௌக் பகுதி ஐதராபாத்தின் ஒரு முக்கியக் கட்டடக்கலை பாரம்பரியமாக கருதப்படுகிறது. 

கடிகார கோபுரம் சிறிய தோட்டத்தின் நடுவில் ஐந்து தளங்களில் அமைக்கப்பட்டுள்ளது. அதன் பக்கங்களில் நான்கு பெரிய கடிகாரங்கள் உள்ளன. அவை எந்த திசையிலிருந்தும் நேரத்தைக் காண உதவுகின்றன. கடிகார கோபுரம் துருக்கிய பாணியில் வடிவமைக்கப்பட்டுள்ளது. இந்த கோபுரம் சார்மினருக்கு மேற்கே அமைந்துள்ளது. இது இலாட் பஜாரிலிருந்து வெகு அருகில் அமைந்துள்ளது.

மேற்கோள்கள்
-----------

1. ↑  "Mahboob Chowk clock tower cries for attention". *The Hans India* (ஆங்கிலம்). 2018-11-17 அன்று பார்க்கப்பட்டது.
2. ↑  "Mahboob Chowk Clock Tower lies in neglect". *The Siasat Daily*. 21 October 2014.
3. ↑  "Hyderabad's Heritage - Mesmerising Architectural Splendours". *KnowAP*. 2 July 2009. 17 நவம்பர் 2018 அன்று மூலம் பரணிடப்பட்டது. 13 மே 2021 அன்று பார்க்கப்பட்டது.
4. ↑  "After decades of neglect, Hyd's 126-year-old Mahboob Chowk clock starts ticking again". *The News Minute*. 2018-10-01. .
5. ↑  "Time stands still at Mahboob Chowk, only apathy ticks - Times of India". *The Times of India*. .
**மூக்கன்** அல்லது **பேருள்ளான்** எனப்படும் **காட்விட்** (*Godvit*) என்னும் பறவை *லிமோசா* (*limosa*) இனத்தைச் சேர்ந்தது. இவை இடைவிடாது தொடர்ந்து எட்டு நாட்கள் வரை பறக்கும். ஓய்வெடுப்பதற்கோ, உணவு உட்கொள்வதற்கோ ஒருமுறை கூட பயணத்தை முறிப்பதில்லை. ஒரு மணி நேரத்துக்கு ஒருமுறை தனது உடல் எடையில் 0.41 சதவீதம் அளவு உணவைக் கிரகித்துக் கொண்டு புயல் வேகத்தில் பயணத்தை மேற்கொள்கிறது. 

ஒவ்வொரு இலையுதிர்க் காலத்திலும் அலாஸ்காவில் இருந்து நியூசிலாந்துக்கு எட்டு நாள் பயணத்தை மேற்கொள்கிறது காட்விட் பறவை. வசந்த காலம் வந்ததும் மறுபடி நியூசிலாந்தில் இருந்து அலாஸ்காவுக்கு 11 ஆயிரம் கிலோமீட்டர் பயணத்தை மேற்கொள்கிறது. மற்ற பறவைகளுடன் ஒப்பிடும்போது இவை பறப்பதற்குக் குறைவான சக்தியையே பயன்படுத்துகின்றன. காட்விட்' பறவைக்குச் சக்தியை அளிப்பது கொழுப்பும், புரதமும்தான். காற்றின் எதிர்ப்பைக் குறைக்கும் **ஏரோடைனமிக்** உடல் அமைப்பும் உதவுகிறது.

மேற்கோள்கள்
-----------

1. ↑  எஸ்.கல்யாணசுந்தரம் (19 மார்ச் 2017). "எங்கும் நிற்காமல் பல ஆயிரம் கி.மீ. தொலைவு பறக்கும்﻿ சாதனை பறவை: 'கருவால் மூக்கான்' கிளியூர் குளத்துக்கு வலசை வருகை". *செய்தி*. தி இந்து. 19 மார்ச் 2017 அன்று பார்க்கப்பட்டது.
**ஜோயிதா மண்டல்** (*Joyita Mondal*) என்பவர் இந்தியாவில் உள்ள மேற்கு வங்காளத்தைச் சார்ந்த திருநங்கை ஆவார். இவர் இந்திய நாட்டிலேயே நீதிபதியாக நியமிக்கப்பட்டுள்ள முதல் திருநங்கை ஆவார். இவர் சமூக சேவகரும் ஆவார்.

வாழ்க்கைக் குறிப்பு
-------------------

ஜோயிதா மண்டல் மேற்கு வங்காளத்தில் கொல்கத்தா நகரில் பிறந்தவர். பின்னர் இவர் உத்தர தினஜ்பூர் மாவட்டத்தில் இஸ்லாம்பூரில் வாழ்ந்து வந்தார். அங்கு திருநங்கைகளை ஒன்று திரட்டி சங்கம் ஒன்றை உருவாக்கி அவர்களின் முன்னேற்றத்திற்காக சேவையாற்றி வந்தார். அதே நேரத்தில், இவர் அஞ்சல் வழியில் சட்டத்தில் தனது பட்டப்படிப்பை முடித்தார். தனது மாவட்டத்தில் முதல் முதலாக வாக்காளர் அடையாள அட்டையைப் பெற்ற ஒரு மூன்றாம் பாலினத்தவர் இவரேயாவார்.

தினாஜ்பூர் புதிய விளக்கு
------------------------

இவர் ஒன்று திரட்டிய சங்கத்திற்கு தினாஜ்பூர் புதிய விளக்கு என பெயரிட்டார். சங்கத்தின் மூலம் பல்வேறு சமூக பணிகளைச் செய்தார். பலரிடம் உதவி பெற்று திருநங்கைகளுக்கு பல்வேறு வித உதவிகளைச் செய்து வந்தார்.

தொழில் வாழ்க்கை
---------------

2017 ஆம் ஆண்டு சூலை 8 ஆம் நாள், 29 வயது நிறைந்த மண்டல் இந்தியாவின் மேற்கு வங்காள மாநிலத்தில் மக்கள் நீதிமன்றத்தின் நீதிபதியான முதல் பெண் திருநங்கை ஆனார். இவர் உத்தர தினஜ்பூர் மாவட்டத்தில் இஸ்லாம்பூரில் உள்ள மக்கள் நீதிமன்றத்தில் தனது பணியைத் தொடங்கினார். சில வங்கிகளால் கடன் தொகை வசூல் செய்யப்பட்ட வழக்கொன்றை முதல் வழக்காகச் சந்தித்தார்.

மேற்கோள்கள்
-----------

1. ↑  timesofindia.indiatimes.com/india/joyitas-journey-from-begging-to-national-lok-adalat-bench/articleshow/59519954.cms
2. 1 2  "In another first, Bengal gets a transgender Lok Adalat judge" (in en). Hindustan Times. 2017-07-17. .
3. 1 2  "Meet the First Transgender Judge in India" (in en-US). *Women's eNews*. .
4. ↑  "Joyita Mondal, India's First Transgender Judge appointed". *www.shethepeople.tv* (ஆங்கிலம்). 2017-10-16. 2018-04-21 அன்று பார்க்கப்பட்டது.
5. ↑  "Meet India's first transgender judge Joyita Mondal" (in en). *SBS Your Language*. .
6. ↑  "India's first transgender judge Joyita Mondal wants jobs for her community". *The New Indian Express*. .
**கிருட்டிண வர்மன்** (**அவிந்தன்**) கங்க வம்சத்தின் 6 வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் வளத்துக் கொண்ட மாதவ மகாதிராயனின் மகன் என்கிறது கொங்கு தேச ராஜாக்கள் கையேட்டுப் பிரதி.

தலவன்புரம்
----------

கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், அறியமுடிகிறது.

தானசாசனம்
---------

**கிருட்டிண வர்மன்** தனது ஆட்சிக் காலத்தில் பஞ்சலிங்க தலங்களைக் கட்டி சைவ சமயத் தொண்டு செய்தான் எனவும், பஞ்சலிங்க தலங்களுக்கு நிலம் தானம் செய்தது பற்றி இக்கோவில் கல்வெட்டுக்களில் காணக்கிடைக்கும்.

இரண்டு அரசர்கள்
---------------

கொங்கு தேசத்தையும் கன்னட தேசத்தையும் ஆட்சி செய்த **கிருட்டிண வர்மன்** பிள்ளை இல்லாமல் போகவே விஷ்ணுகோப மகாதிராயனைப் போலவே **பரிகுலாத்திரிராயன்**மகன் டிண்டீகராயனை தத்து எடுத்துக்கொண்டான். ஆனால் **கிருட்டிண வர்மன்** மந்திரிகளும், சேனாதிபதிகளும், ஏற்காமல் **கிருட்டிண வர்மனு**டைய தங்கை மகனான **கொங்கணி** என்பவனை மன்னன் ஆக்கினார்கள்.

இவற்றையும் பார்க்கவும்
----------------------

* பஞ்ச லிங்க தலங்கள்

சான்றாவணம்
----------

1. ↑  கொங்கு தேச ராஜாக்கள்- கையேட்டுப் பிரதி -ஆவணக் காப்பகம்-சென்னை-5-
2. ↑  கொங்கு நாட்டு வரலாறு- (பக்கம்-101)-ஆசிரியர்- கோ. ம. இராமச்சந்திரன் செட்டியார்-பேரூர்ப் புலவர் பேரவை-கோயமுத்தூர்-முதற்பதிப்பு-2004-
3. 1 2  கொங்கு நாட்டு வரலாறு- (பக்கம்-101)-ஆசிரியர்- கோ. ம. இராமச்சந்திரன் செட்டியார்-அண்ணாமலைப் பல்கலைக் கழக வெளியீடு-1954-
4. ↑  தினதந்தி-பெங்களுரூ-பதிப்பு
**புரூக்ளின் ஒன்பது-ஒன்பது** ஒரு அமெரிக்க காவல்துறை நடைமுறை, சூழ்நிலை நகைச்சுவைத் தொடர் ஆகும். இத்தொடர் செப்டம்பர் 17, 2013 அன்று முதன்முதலாக திரையிடப்பட்டது மற்றும் செப்டம்பர் 16, 2021 அன்று தொடரின் இறுதி நிகழ்ச்சியை ஒளிபரப்ப திட்டமிடப்பட்டுள்ளது. 

இத்தொடர், புரூக்ளினின் கற்பனையான 99 வது பிராந்தியத்தில் நியூயார்க்கு நகர காவல் துறையை (NYPD) சேர்ந்த துப்பறிவாளர் ஜேக் பெரால்டாவை (ஆண்டி சம்பெர்க்) சுற்றி வருகிறது, அவர் அடிக்கடி தனது உயரதிகாரியான கேப்டன் ரேமண்ட் ஹோல்ட் உடன் மோதலில் ஈடுபடுகிறார்.

புரூக்ளின் ஒன்பது-ஒன்பது, நகைச்சுவை உணர்வைத் தக்கவைத்துக்கொண்டு, தீவிரமான பிரச்சினைகளை சித்தரிப்பதற்காக விமர்சகர்களின் பாராட்டுக்களைப் பெற்றது. இதன் முதல் பருவம் சிறந்த தொலைக்காட்சி தொடருக்கான கோல்டன் குளோப் விருதை வென்றது. மேலும் ஆண்டி சாம்பெர்க் சிறந்த நடிகருக்கான கோல்டன் குளோப் விருதை வென்றார். ஒரு நகைச்சுவைத் தொடரில் சிறந்த துணை நடிகருக்கான பிரைம் டைம் எம்மி விருதுக்கு பிரௌகர் நான்கு முறை பரிந்துரைக்கப்பட்டார். மற்றும் ஒரு நகைச்சுவைத் தொடரில் சிறந்த துணை நடிகருக்கான விமர்சகர்களின் தேர்வு தொலைக்காட்சி விருதை இரண்டு முறை வென்றுள்ளார். ந.ந.ஈ.தி. மக்களை சித்தரிப்பதற்காக, இந்தத் தொடர் சிறந்த நகைச்சுவைத் தொடருக்கான GLAAD ஊடக விருதை வென்றது.

மேற்கோள்கள்
-----------
**ஜோன்ஸ் மகலியா**, இந்தியத் திரைப்பட இயக்குனரும் தயாரிப்பாளரும் ஆவார். இவர் அசாமிய மொழித் திரைப்படங்களை இயக்கியும் தயாரித்தும் உள்ளார். இவர் முதலில் தயாரித்து, இயக்கிய தூரணிர் ரங் என்ற திரைப்படம் 1979ஆம் ஆண்டில் வெளியானது. இவரது அடுத்த திரைப்படமான பகாகர் துபரீயா என்ற திரைப்படம் பெருவெற்றி பெற்றது.

இவர் போடோ மொழியிலும் ஒரு திரைப்படத்தை இயக்கியுள்ளார். மகாசமர் என்ற திரைப்படமே இவர் இயக்கிய இறுதித் திரைப்படம்.

வாழ்க்கைக்குறிப்பு
------------------

இவர் இந்திய மாநிலமான அசாமின் சோணித்பூர் மாவட்டத்தில் உள்ள திப்லோஙா என்ற ஊரில், 1946ஆம் ஆண்டின் நவம்பர் முதலாம் நாளில் பிறந்தார். இவரது பெற்றோர் பூயாங் மகலியா, நுமலி மகலியா ஆகியோர் ஆவர். இவர் சூத்தியா உயர்நிலைப்பள்ளியில் படித்து, பின்னர் குவாஹாட்டியில் உள்ள ஆரிய வித்யாபீடம் என்ற கல்லூரியில் பட்டப்படிப்பை முடித்தார். இவரது மகன் ஜெர்ரி மகலியா இசையமைப்பாளராகி உள்ளார். ஜோன்ஸ் 2016ஆம் ஆண்டின் பிப்ரவரி ஆறாம் நாளில் இறந்தார்.

திரைத்துறை
----------

இவர் ஒன்பது ஆவணப்படங்களையும் தயாரித்தார். பின்னர், பிரதிகாத் என்ற அசாமிய நாடகத்தை தூர்தர்ஷனில் வழங்கினார்.

### சலச்சித்ர்

* தூரணிர் ரங் (1979)
* பஹாகர் துபரியா (1984)
* யுகாந்தரர் தேஜால் புவா (2000)
* ரணாங்கன்
* மகாசமர் (2012)

### நாடகங்கள்

* அனேக் புலர் சுர்பி
* சக்ரபேஹு
* சுரங்கர் சேஷத்
* காலரத்ன
* ஆப்பரேசன் டிராக்‌ச்
* காத்-ப்ரதிகாத்
* ஜீவன் ஜோனாக்
* ஹார்மொனி நார்த் ஈஸ்ட்

சான்றுகள்
---------

1. ↑  Prantik Deka (16 February 2016). "Jones Mahalia : Life and Work". KothaSobi. 2 March 2016 அன்று பார்க்கப்பட்டது.
2. ↑  "Jones Mahalia passes away". The Assam Tribune. 6 February 2016. 2 March 2016 அன்று பார்க்கப்பட்டது.
3. 1 2  "Filmmaker passes away". The Telegraph. 6 Februwary 2016. 2 March 2016 அன்று பார்க்கப்பட்டது. Check date values in: `|date=` (உதவி)
**தேலிநீலாபுரம் பறவைகள் புகலிடம்** (*Telineelapuram and Telukunchi Bird Sanctuaries*) என்பது ஆந்திர மாநிலம் சிறீகாகுளம் மாவட்டத்திலுள்ள தெக்காலிக்கு அருகிலுள்ள கிராமமான தெலிநீலபுரத்தில் உள்ள ஒரு பறவைகள் புகலிடம் ஆகும். இங்கு பழுப்புக் கூழைக்கடா, மஞ்சள் மூக்கு நாரை உள்ளிட்ட பறவைகள் கூடு கட்டி குஞ்சு பொரிப்பது பதிவு செய்யப்பட்டுள்ளது. பேர்டுலைப் இன்டர்நேசனல் (*BirdLife International*) என்ற அமைப்பின் வரையறைப்படி முக்கியமான பறவைகள் பகுதியாக (IBA) இது அறிவிக்கப்பட்டுள்ளது.
15 ஆண்டுகளுக்கு முன்பு இந்தப் பறவைகள் சரணாலயத்திற்கு வந்த பறவைகளின் எண்ணிக்கை 10,000ஐத் தாண்டியபோது பறவைகளின் வலசைப்போதமுதன்முதலில் கவனிக்கப்பட்டது என்று ஆந்திரப் பல்கலைக்கழக ஆராய்ச்சியாளர்கள் தெரிவித்துள்ளனர். தற்போது இந்த எண்ணிக்கை 3,000 ஆக குறைந்துள்ளது.

தெக்கலி சிற்றோடை மற்றும் இதன் சுற்றுவட்டார கிராமங்களான தெலிநீலாபுரம், இஜ்ஜுவரம், நௌபாடா போன்ற கிராமங்கள் ரஷ்யா, மலேசியா, அங்கேரி, சிங்கப்பூர் மற்றும் ஜெர்மனி ஆகிய நாடுகளில் இருந்து வரும் 113 வகையான பறவைகள் தவிர, சைபீரியாவில் இருந்து வரும் பறவைகளுக்கும் பருவகால புகலிடமாக மாறியுள்ளது.

காலநிலை
-------

தேலிநீலாபுரம் பறவைகள் புகலிடத்தில், கோடையில் வெப்பநிலை 22°C முதல் 39°C வரையிலும், குளிர்காலத்தில் 15°C முதல் 26°C வரையிலும் இருக்கும்.

போக்குவரத்து
------------

போக்குவரத்து
தேலிநீலாபுரத்திற்கு அருகிலுள்ள தொடருந்து நிலையம் நௌபாடா தொடருந்து நிலையம் ஆகும். இது 3 கி. மீ. தொலைவில் உள்ளது. தெலிகுஞ்சி பறவைகள் சரணாலயத்தைப் பார்வையிடுவதற்கு அருகிலுள்ள தொடருந்து நிலையம் இச்சாபுரம் (IPM) ஆகும்.

மேற்கோள்கள்
-----------

1. ↑  "Telineelapuram Bird sanctuary – a spot of the winged tourists in Andhra Pradesh". 1 பெப்ரவரி 2022 அன்று பார்க்கப்பட்டது.
2. ↑  "Important Bird Areas (IBAs) in India". 1 பெப்ரவரி 2022 அன்று பார்க்கப்பட்டது.
3. ↑  Sumit Bhattacharjee (10 April 2006). "A 12,000 km flight from Siberia". *தி இந்து*. Archived from the original on 20 ஏப்ரல் 2006.. பார்த்த நாள்: 1 July 2014.
4. ↑  "Eco Tourism | District Srikakulam, Government of Andhra Pradesh | India".
5. ↑  "Forest Tourism | District Srikakulam, Government of Andhra Pradesh | India".
**தேள்** (*Scorpion*) என்பது கணுக்காலிகள் பிரிவைச் சேர்ந்த உயிரினமாகும். தேள்களில் கருந்தேள், செந்தேள் உள்ளிட்ட பல வகைகள் உள்ளன. காடுகள்,புதர்கள், மறைவான பகுதிகளில் வாழ்கின்றன. இவை பூச்சிகளையும், பிற சிறிய உயிரினங்களையும் உண்டு வாழ்கின்றன.

அனைத்துத் தேளினங்களும் நச்சுக்கொடுக்கினைக் கொண்டிருந்தாலும் பெரும்பாலானவற்றின் நஞ்சு மனிதர்களுக்கு ஆபத்தை விளைவிப்பதில்லை. வயது வந்த மனிதர்களுக்கு இவற்றின் கடிக்கு மருத்துவம் தேவையில்லை. 25 இனங்கள் மனிதர்களைக் கொல்லக்கூடிய தன்மையுடைய நஞ்சினைக் கொண்டிருக்கின்றன. உலகின் சில பகுதிகளில் நச்சுத்தன்மை மிக்க தேள்களால் உயிரிழப்புகள் தொடர்ந்த வண்ணம் உள்ளன. எனினும் இப்பகுதிகளில் மருத்தவ வசதி குறைந்த இடங்களாகவே உள்ளன.

உடலமைப்பு
---------

இதன் உடல் கணுக்களால் ஆனது. இது ஆறு கால்களும், இரண்டு முன்பக்கக் கொடுக்குகளும்
கொண்டிருக்கும். இதன் வால் கணுக்களாகவும், நுனியில் ஒரு நச்சுத்தன்மையுள்ள கூர்மையான கொடுக்கும் கொண்டிருக்கும். முன்பக்கக் கொடுக்குகள் இரையைக் கவ்விப் பிடிப்பதற்கும், பின்பக்கக் கொடுக்கு இரை அல்லது எதிரிகள் மீது நஞ்சைப் பாய்ச்சிக் கொல்வதற்கும் உதவுகின்றன.

வாழ்க்கை முறை
-------------

பெண்தேளின் முதுகில் வெண்மையான நிறத்தில் தேள் குஞ்சுகள்
தேள்கள் பிறந்தவுடன் குறிப்பிட்ட பருவத்தை எட்டும் வரை தாயின் முதுகில் வைத்துப் பராமரிக்கப்படுகின்றன. தேள்களின் ஆயுட்காலம் 4 முதல் 25 ஆண்டுகள் ஆகும்.

கருந்தேள்
மிகுந்த நச்சுத்தன்மையுடைய பாலத்தீனிய மஞ்சட்தேள்

மேற்கோள்கள்
-----------

1. 1 2  "Diseases and Conditions – Scorpion stings". Mayo Clinic. 3 July 2015 அன்று பார்க்கப்பட்டது.
2. ↑  Gary A. Polis (1990). *The Biology of Scorpions*. Stanford University Press. பன்னாட்டுத் தரப்புத்தக எண்:978-0-8047-1249-1. .

விக்கிமீடியா பொதுவகத்தில்,  
 ***தேள்***   
என்பதின் ஊடகங்கள் உள்ளன.
எம். எஸ்.எஸ் என அழைக்கப்படும் மூ.சி. சீனித்தம்பி ஓய்வுபெற்ற அதிபர் ஆவார்.[][*எவ்வாறு?*] வதிரியில் 18 பெப்ரவரி 1920 இல் பிறந்தவர். ஆசிரியராக அதிபராக சமாதான நீதவானாக கூட்டுறவாளராக சமூகசேவையாளராக அறியப்பட்டவர். ஆங்கிலம் இலத்தீன் மற்றும் சிங்களம் ஆகிய மொழிகளில் புலமையுடையவர். தேவரையாளி இந்துக் கல்லூரியில் அதிபராகப் பணியாற்றியவர்.[]

### **கல்வி**

தேவரையாளி சைவ வித்தியாசாலை, காலி சென்ற் அலோசியஸ் கல்லூரி, கொழும்பு ஆனந்தாக் கல்லூரி மற்றும் 1953 இல் இந்தியாவில் இராசதானிக் கல்லூரியிலும் (Presidency College) கற்றார். 

இலண்டன் மெட்றிக்குலேசன் பரீட்சையில் 1942 இல் சித்தியடைந்தார்

### **தொழில்**

ஆசிரியப்பணி : 1949-1953 வரை மாத்தளை சென் தோமஸ்கல்லூரி.

அதிபர்பணி : 1954 - 1979இல் வரை அதிபர் பணி தேவரையாளி இந்துக் கல்லூரி.

### **சமூகப் பணிகள்**

07.05.1957 இல் தேவரையாளி இந்துக் கல்லூரியை உயர்தர ஆங்கிலப் பாடசாலையாக தரமுயர்த்தப் பாடுபட்டார். பரணிடப்பட்டது 2019-03-19 at the வந்தவழி இயந்திரம்

1981 இல் வதிரி அபிவிருத்தி நிலையத்தின் தாபகத் தலைவர். 

சுற்று வாசிப்பு, இலக்கிய மன்றம், வீதியோட்டம் ஆகியவற்றை மாணவர்களிடையே ஊக்குவித்து வளர்த்தெடுத்தார். 

1966 இல் வல்லை கூட்டுறவு வைத்தியசங்கத்தின் அங்கத்தவர். 

1969-1975 வரை இந்து கலாசார அமைச்சின் ஆலோசகர். 

1975 இல் கட்டைவேலி  நெல்லியடி ப.நோ.கூ.சங்கத்தின் தலைவர். 

.

### **வெளியீடுகள்**

1.   ஆய்வுக்கட்டுரை : "Regional and Cultural Traditions in the Development of Human Rights in Sri Lanka."1980, Human Rights Centre, Sri Lanka Foundation Institute.

2.   ஆய்வுக்கட்டுரை : "National Local and Regional Arrengements for the Promotion and Protection of Human Rights in the Asion Region"  united Nations Regional Seminar, 1982.

### **பெற்ற கௌரவம்**

கல்விச் சேவைக்காகவும் சமூகசேவைக்காகவும் **MAN OF ACHIEVEMENT AWARD** 1988 ஆம் ஆண்டு CAMBRIDGE INTERNATIONAL BIOGRAPHICAL INSTITUTE வழங்கிக் கௌரவித்தது.[]

### வெளியிணைப்பு

 நினைவுப் பேருரை

 வதிரி அபிவிருத்தி நிறுவன தாபகர்

 தேவரையாளி இந்து

http://www.sundaytimes.lk/031019/plus/appreciation.htmHis selfless service will be remembered

 பொ. கனகசபாபதியின் "எம்மை வாழ வைத்தவர்கள்" நூலில் மூ.சி.சீனித்தம்பி
**இலங்கை அரசு (இ.சு.க) விடுதலைப் புலிகள் 2006 பேச்சுக்கள், முதல் சுற்று** எனப்படுவது இலங்கை அரசுக்கும் (இலங்கை சுதந்திரக் கட்சி)க்கும் விடுதலைப் புலிகளுக்கும் இடையில் பெப்ரவரி 22-23, 2006 இல் ஜெனிவாவில் இடம்பெற்ற நேரடி பேச்சுவார்த்தைகளைக் குறிக்கும்.

சமீப நிகழ்வுகள்
---------------

* **பெப்ரவரி 19, 2006:** எதிர்வரும் 22 ஆம் திகதி சுவிற்சர்லாந்தின் ஜெனீவா நகரில் இடம்பெறவுள்ள பேச்சுகளில் கலந்துகொள்ள விடுதலைப் புலிகளின் குழுவினர் நேற்று கிளிநொச்சியில் இருந்து பயணமாகியுள்ளனர் 
[*தொடர்பிழந்த இணைப்பு*]

* **டிசம்பர் 17 2002:** புலிகள் ஐரோப்பாவில் பேச்சுக்கள் நடத்த சம்மதம்

பின்புலம்
---------

இலங்கையில் இடம்பெற்ற இனப்பிரச்சினை காரணமான உள் நாட்டுப் போர் நோர்வே அரசின் உதவியுடன் இலங்கை அரசுக்கும் விடுதலைப் புலிகளுக்கும் இடையே ஏற்படுத்தப்பட்ட புரிந்துணர்வு உடன்படிக்கை அதிகாரபூர்வ போர்நிறுத்தத்துக்கு இட்டு சென்றது. அன்றிலிருந்து இன்றுவரை ஆறு சுற்று பேச்சுவார்தைகளில் இரு தரப்பினரும் ஈட்பட்டனர். பலவேறு காரணங்களுக்காக அப்பேச்சு வார்த்தைகள் தற்சமயம் ஒரு உறைந்த நிலைமையில் இருக்கிறது.

காலக் கோடு
----------

* இலங்கை இனப்பிரச்சினை காலக் கோடு

துணை நூல்கள்
------------

* S. J. Tambiah. (1986). *Sri Lanka: ethnic fratricide and the dismantling of democracy*. Chicago: The University of Chicago Press.

வெளி இணைப்புகள்
---------------

* Ceasefire Agreement is foundation of peace and must be implemented – Balasingham
* Secretariat for Coordinating the Peace Process (SCOPP)-GoSL பரணிடப்பட்டது 2006-01-12 at the வந்தவழி இயந்திரம்
* LTTE Peace Secretariat
* BBC SriLanka Timeline
* Tamilnet
நகர்ப்புறத் திட்டமிடலின் கீழ் மிகச் சிறிய நகரங்கள் முதல் மிகப் பெரிய நகரங்கள் வரை பயன்பெறுகின்றன. ஆங் காங் நகரின் ஒரு பகுதி.
**நகரத் திட்டமிடல்** (*urban planning*) என்பது, நகர்ப்புற நிலப் பயன்பாடு, நகர்ப்புறச் சூழல் வடிவமைப்பு ஆகியவற்றைக் கவனத்திற் கொள்ளும் ஒரு தொழில்நுட்ப, அரசியல் நடைமுறை ஆகும். இது, வளி, நீர், நகர்ப்புறத்துக்கு உள்வருவதும் வெளிச் செல்வதுமான போக்குவரத்து மற்றும் விநியோக வலையமைப்புக்களை உள்ளடக்கிய உட்கட்டுமானங்கள் போன்றவற்றை உள்ளடக்கியது. நகர்ப்புறக் குடியிருப்புக்கள், நகர்ப்புறங்களுக்குப் போக்குவரத்துச் செய்வனவும் அவற்றோடு வளங்களைப் பகிர்ந்து கொள்வனவுமான துணைச் சமுதாயங்கள் போன்றவற்றின் ஒழுங்கான வளர்ச்சியை நகர்ப்புறத் திட்டமிடல் உறுதி செய்கிறது. ஆய்வுகள், உத்திசார் சிந்தனை, கட்டிடக்கலை, நகர்ப்புற வடிவமைப்பு, பொதுமக்கள் கருத்தறிதல், கொள்கை தொடர்பான பரிந்துரைகள், செயற்படுத்தல், மேலாண்மை போன்றவற்றை இது கவனத்தில் கொள்கிறது.

கட்டிடக்கலை, நிலத்தோற்றக் கலை, நகர்ப்புற வடிவமைப்பு, என்பன கட்டிடச் சூழலின் சிறிய பகுதிகளை மேலும் கூடிய விபரமாகக் கையாளுகின்றன. பிரதேசத் திட்டமிடல் நகரத்திட்டமிடல் துறை கையாள்வதிலும் பெரிய பகுதிகளின் திட்டமிடலைக் குறைந்த விபரங்களுடன் கையாளும் ஒரு துறையாகும்.

இதன் கீழான திட்டங்கள் பல்வேறு வடிவங்களில் அமைகின்றன. இவற்றுள் உத்திசார் திட்டங்கள், முழுமையான திட்டங்கள், முறைப்படுத்தல் மற்றும் ஊக்குவிப்பு உத்திகள், வரலாற்றுப் பாதுகாப்புத் திட்டங்கள் போன்றவை அடங்குகின்றன.

வரலாறு
------

திட்டமிடப்பட்ட அல்லது மேலாண்மை செய்யப்பட்ட நகரங்களுக்கான எடுத்துக்காட்டுகள் மிகப்பழைய காலங்களில் இருந்தே கிடைக்கின்றன.

19 ஆம் நூற்றாண்டில், நகரத் திட்டமிடல், புதிதாக முறைப்படுத்தப்பட்ட கட்டிடக்கலை, குடிசார் பொறியியல் ஆகியவற்றின் செல்வாக்குக்கு உட்பட்டு, நகரப் பிரச்சினைகளுக்குப் பௌதீக வடிவமைப்புமூலம் தீர்வு காண்பதற்கான அணுகுமுறைகளை ஒழுங்குபடுத்த ஆரம்பித்தது. 1960 ஆண்டிற்குப் பின், நகரத் திட்டமிடல் துறை, பொருளியல் வளர்ச்சித் திட்டமிடல், சமுதாய சமூகத் திட்டமிடல், சூழல்சார் திட்டமிடல் என்பவற்றையும் உள்ளடக்கி விரிவடைந்தது.

20 ஆம் நூற்றாண்டில், நகரத் திட்டமிடலுக்குரிய பணியின் ஒரு பகுதியாக நகரப் புத்தமைப்பு போன்றவை மூலம், ஏற்கனவே இருக்கின்ற நகரங்களுக்கு நகரத்திட்டமிடல் முறைகளைப் பயன்படுத்துவதும் அமைந்தது.

குறிப்புக்கள்
-------------

1. ↑  Taylor, Nigel (2007). *Urban Planning Theory since 1945*, London, Sage.
**ராஜ கிருஷ்ணச்சந்திரா** (பிறப்பு **கிருஷ்ணசந்திர ராய்** 1710-1783) ஒரு ராஜாவும்   மற்றும் இந்தியாவின், மேற்கு வங்காளத்தில், கிருஷ்ணாநகர், நாடியா பகுதியின் நிலச்சுவான்தாரும் ஆவார். 1728 ஆம் ஆண்டு முதல் 1782 ஆம் ஆண்டு வரை இவர் ஆட்சி செய்தார். இவர் நாடியா ராஜ் குடும்பத்தைச் சேர்ந்தவர். 1968 ஆம் ஆண்டின் *வங்காள வரலாறு முகலாய காலம் 1526-1762 இன்படி*, கிருஷ்ணச்சந்திரா "அந்தக் காலத்தின் வங்காளத்தின் இந்து சமுதாயத்தில் மிக முக்கியமான மனிதர்" என குறிப்பிடப்படுகிறார். முகலாய ஆட்சிக்கு அவர் எதிர்ப்பு தெரிவித்ததற்காக மட்டுமல்லாமல், அவரது இராச்சியத்தில் கலைகளின் வளர்ச்சிக்காக கலைகளுக்கு ஆதரவளித்ததற்காகவும் பாராட்டப்பட்டார்.

கிருஷ்ண சந்திர ராயின் ஆட்சி
---------------------------

அவரது ஆட்சிக் காலத்தில், கிருஷ்ணச்சந்திரா இந்து மத நடைமுறைகளில் அதிக பிடிப்பு கொண்டவராக இருந்தார். அதனால்தான் பிக்ராம்பூரைச் சேர்ந்த ராஜா ராஜ்பல்லப் சென் தனது விதவை மகளுக்கு மறுமணம் செய்வதற்கு சமயத்தில் உள்ள தடைகளை நீக்கி ஆதரவு பெற தனது பண்டிதர்களின் உதவியை நாடினார்.  கிருஷ்ணச்சந்திரர் இந்த செயலை கடுமையாக எதிர்த்தார். கிருஷ்ணச்சந்திராவின் எதிர்ப்பால், ராஜ்பல்லாப் அவர் விரும்பிய மாற்றத்தை செய்ய முடியவில்லை.

மேற்கோள்கள்
-----------

1. ↑   *Social Ideas and Social Change in Bengal 1818-1835*.
2. ↑   *The Cultures of History in Early Modern India: Persianization and Mughal Culture in Bengal*.
3. ↑   *Ritual Worship of the Great Goddess: The Liturgy of the Durga Puja with Interpretations*.
4. ↑   *History of Bengal: Mughal period, 1526-1765 A.D.*.
5. ↑  Bidyāsāgara, Īśvaracandra (13 August 2013). *Hindu Widow Marriage*. Columbia University Press. பக். 14–15. பன்னாட்டுத் தரப்புத்தக எண்:978-0-231-52660-9. .
6. ↑  Pruthi, R.K. (1 January 2004). *Brahmo Samaj and Indian Civilization*. Discovery Publishing House. பன்னாட்டுத் தரப்புத்தக எண்:978-81-7141-791-9. .
நகரா மண்டபம்
**நகரா மண்டபம்** மீனாட்சியம்மன் கோயில் கிழக்கு சன்னதி நேர் எதிரில் அமைந்த சிறிய மண்டபம். மீனாட்சியம்மன் பூஜையின் போது இம்மண்டபத்தில் உள்ள நகரா முரசு நாள்தோறும் அதிகாலை 4.30 மணி முதல் ஐந்து மணி வரையும், மாலை 4.30 மணி முதல் ஐந்து மணி வரையும் கொட்டப்படும். இம்மண்டபம் நகரா முரசு அடிக்கப் பயன்படுவதால் இம்மண்டபத்திற்கு நகரா மண்டபம் எனப் பெயராயிற்று.

மதுரை நாயக்க மன்னர் **அச்சுதராயர்** காலத்தில் நகரா மண்டபம் கட்டப்பட்டது. மதுரை மீனாட்சி அம்மன் கோயிலுக்குச் சொந்தமான இம்மண்டபத்தில் தற்போது சில வணிகக் கடைகள் உள்ளது.

படக்காட்சியகம்
--------------

* நகரா மண்டபத்திலிருந்து மீனாட்சியம்மன் கிழக்கு வாயில்நகரா மண்டபத்திலிருந்து மீனாட்சியம்மன் கிழக்கு வாயில்
* நகரா மண்டபத்திலிருந்து மீனாட்சியம்மன் கிழக்கு வாயில்நகரா மண்டபத்திலிருந்து மீனாட்சியம்மன் கிழக்கு வாயில்
* நகரா மண்டபத்தின் பின் பக்கத்தோற்றம்நகரா மண்டபத்தின் பின் பக்கத்தோற்றம்
* நகரா மண்டபக் கூரையில் ஓவியங்கள்நகரா மண்டபக் கூரையில் ஓவியங்கள்
* நகரா மண்டப கோபுரம்நகரா மண்டப கோபுரம்

இதனையும் காண்க
--------------

* நகரா முரசு

மேற்கோள்கள்
-----------

வெளி இணைப்புகள்
---------------

* Madurai - Athens of the East பரணிடப்பட்டது 2016-02-19 at the வந்தவழி இயந்திரம்
உலங்கு வானூர்தி விபத்துக்கள் பல இந்திய அரசியல்வாதிகளைப் பலி கொண்டுள்ளன. முக்கியமான சில விபத்து விவரங்கள் பட்டியலிடப்பட்டுள்ளன.

1980 ஜூன் 21
------------

### பலியானவர்

சஞ்சய் காந்தி. இவர் முன்னாள் பாரதப் பிரதமர் இந்திராகாந்தியின் இளைய மகன்.

1997 நவம்பர் 17
---------------

### பலியானவர்

என்.வி.என்.சோமு. இவர் மத்திய அரசில் ராணுவத்துறை இணை அமைச்சராகப் பணியாற்றிய போது பயணித்த உலங்கு வானூர்தி, அருணாசலப் பிரதேசத்தில் விபத்துக்குள்ளானது.

2001 மே
-------

### பலியானவர்

நாதுங். இவர் அருணாசலப் பிரதேசத்தின் கல்வி அமைச்சராக இருந்தவர்.

2001 செப்டம்பர் 30
------------------

### பலியானவர்

மாதவராவ் சிந்தியா. காங்கிரஸ் கட்சியின் இரண்டாம் கட்டத் தலைவர்களில் முக்கிய இடம் வகித்த இவர், மத்திய அமைச்சரையில் பங்கேற்றிருந்தவர்.

2002 மார்ச் 3
-------------

### பலியானவர்

பாலயோகி. வாஜ்பாயி பிரதமராக இருந்த போது மக்களவையின் சபாநாயகராக இருந்தவர். ஆந்திர மாநிலம், தெலுங்கு தேசக் கட்சியின் முக்கிய இரண்டாம் மட்டத் தலைவராக இருந்தார்.

2004 ஏப்ரல் 17
--------------

### பலியானவர்

சௌந்தர்யா. தெலுங்கு மற்றும் தமிழ்த் திரைப்படங்களில் வளர்ந்து வந்த ஒரு நடிகை. பாஜக-வின் உறுப்பினராக இருந்தார். மக்களவைத் தேர்தல் பிரச்சாரத்துக்காக பெங்களூர் சென்றிருந்த போது விபத்து நேரிட்டது.

2004 செப்டம்பர்
---------------

### பலியானவர்

சங்மா. மேகாலயாவின் இனத் தலைவர். இவருடன் மூன்று மேகாலயா சட்டமன்ற உறுப்பினர்களும் மரணமடைந்தனர்.

2005 மார்ச் 30
--------------

### பலியானவர்

ஓ.பி.ஜிந்தால். இவர் ஹரியானா மின்துறை அமைச்சராக இருந்தார்.

2009 செப்டம்பர் 2
-----------------

### பலியானவர்

இராஜசேகர ரெட்டி. ஆந்திர முதல்வராக இரண்டு முறை இருந்தவர். சித்தூர் மாவட்டத்தில் அரசு நிகழ்ச்சி ஒன்றில் கலந்து கொள்வதற்காக இவர் சென்ற இலங்கு வானூர்தி விபத்துக்குள்ளாகியது.

குறிப்புதவி
-----------

1.டைம்ஸ் ஆஃப் இந்தியா இணைய தளம் 
2. என்.டி.டி.வி. இணையதளம் (
3. தினத்தந்தி 04.09.09 மதுரைப் பதிப்பு செய்திக் கட்டுரை (பக்கம் 13)
பெர்னாடினோ தெலெசியோ
**பெர்னாடினோ தெலெசியோ** (*Bernardino Telesio*, 1509 – 2 அக்டோபர் 1588) ஒரு இத்தாலிய மெய்யியலாளரும், இயற்கை அறிவியலாளரும் ஆவார். அவரது இயற்கைக் கோட்பாடுகள் பின்னர் பிழை என நிரூபிக்கப்பட்டாலும், கவனிப்புக்கு அவர் கொடுத்த அழுத்தம், அவரை அறிவியல் வழிமுறையை உருவாக்கிய நவீன அறிவியலாளர்களுள் அவரை முதல்வர் ஆக்கியது.

வரலாறு
------

இவர் தெற்கு இத்தாலியின் கலபிரியா நகரில் உள்ள கொசென்சா என்னும் இடத்தில் பிறந்தார். இவரது பெற்றோர் பிரபுத்துவக் குடும்பத்தைச் சேர்ந்தவர்கள். இவர் முதலில், மிலானில், அறிஞரும் புகழ் பெற்ற கவிஞருமான இவரது தந்தையின் சகோதரரிடம் கல்வி பயின்றார். பின்னர் உரோமிலும், படுவாவிலும் கல்வியைத் தொடர்ந்தார். இவரது கல்வி, மறுமலர்ச்சிக் கால அறிஞர்களுக்குரிய பாடத்திட்டத்துக்கு அமைவாகச் செந்நெறியியல், அறிவியல், மெய்யியல் ஆகியவற்றை உள்ளடக்கி இருந்தது. இவ்வாறு தான் பெற்ற அறிவை அடிப்படையாகக் கொண்டு அக்காலத்தில் பெயர் பெற்று விளங்கிய மத்தியகால அரிசுட்டாட்டிலியத்தின் மீது விமர்சனங்களை முன்வைத்தார்

உசாத்துணைகள்
------------

* Neil C. Van Deusen, *Telesio: First of the Moderns* (New York, 1932)
**இந்திய விடுதலைப் போராட்ட அருங்காட்சியகம்** (Swatantrata Sangram Sanghralaya), இந்தியாவின் தலைநகமான தில்லி செங்கோட்டையில் அமைந்துள்ளது. இதனை இந்தியத் தொல்லியல் ஆய்வகம் பராமரிக்கிறது.தமிழ்நாட்டின் முதல் இந்த இந்தியாவை வென்று கொடுத்த தலைவன் மாவீரன் மருதநாயகம் பிள்ளை.

அருங்காட்சியகத்தில் காட்சிப்படுத்தப்பட்டவைகள்
---------------------------------------------

இந்திய விடுதலைப் போராட்ட களங்களையும், வீரர்களையும், தலைவர்களையும் மையப்படுத்தி இவ்வருங்காட்சியகம் அமைக்கப்பட்டுள்ளது. அவைகள் பின்வருமாறு;

1. 1857 சிப்பாய்க் கிளர்ச்சி தொடர்பான ஓவியங்கள்
2. 1858 – 1884 முடிய இந்திய விடுதலப் போராட்டக்களங்கள் மற்றும் விடுதலைப் போராட்ட வீரர்களின் ஓவியங்கள் மற்றும் புகைப்படங்கள்
3. 1885 – 1905 முடிய இந்திய தேசிய காங்கிரசு இயக்கப் புகைப்படங்கள்
4. 1906 – 1919 முடிய இந்திய விடுதலைப் போராட்டத்தில் மிதவாத மற்றும் தீவிரவாத சிந்தனை கொண்ட தலைவர்களின் புகைப்படங்கள்.
5. மகாத்மா காந்தி யுகம், 1920 – 1929 தொடர்பான புகைப்படங்கள்
6. ஒத்துழையாமை இயக்கத்தின் போது இந்தியா, 1930 – 1939
7. வெள்ளையனே வெளியேறு இயக்கம், 1942 போராட்டக்களங்கள்
8. இந்தியத் தேசிய இராணுவம், 1942
9. இந்திய விடுதலைக் காட்சிகள், 15 ஆகஸ்டு 1947

இவ்வருங்காட்சியகம்  இந்திய விடுதலைப் போராட்டங்கள், அதன் வரலாறு மற்றும் நிகழ்வுகள் குறித்தான புகைப்படங்கள், ஆவணங்கள், ஓவியங்கள், வண்ண அச்சுப்பிரதிகள் மற்றும் துப்பாக்கிகள், வாட்கள், கைத்துப்பாக்கிகள், கேடயங்கள், பதக்கங்கள் மற்றும் சிற்பங்களைக் கொண்டு இந்திய விடுதலை இயக்கத்தினை விளக்கும் வகையில் உள்ளது.[1]

இதனையும் காண்க
--------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்களின் பட்டியல்

மேற்கோள்கள்
-----------

1. ↑  Swatantrata Sangram Sanghralaya, Red Fort, New Delhi
|  |
| --- |
|  |
|  **ஈழப் போராட்டகாரணங்கள்** |
| தனிச் சிங்களச் சட்டம் |
| பெளத்தம் அரச சமயமாக்கப்படல் |
| இலங்கைக் குடியுரிமைச் சட்டம் |
| கல்வி தரப்படுத்தல் சட்டங்கள் |
| திட்டமிட்ட சிங்கள குடியேற்றம் |
| அரச பயங்கரவாதம் |
| யாழ் பொது நூலகம் எரிப்பு |
| சிங்களமயமாக்கம் |
| வேலைவாய்ப்பில் இனப்பாகுபாடு |
| சிங்களப் பேரினவாதம் |
| ஆட்கடத்தல்களும் காணாமல் போதல்களும் |
| அரச சித்திரவதை |
| பாலியல் வன்முறை |
| இலங்கைத் தமிழர் இனவழிப்பு |
| இலங்கையில் மனித இனத்துக்கெதிரான குற்றங்கள்

---

 |
| இலங்கை இனப்பிரச்சினைக் காலக்கோடு |
| * பா
* உ
* தொ
 |

**இலங்கை அரசப் பயங்கரவாதம்** என்பது இலங்கை வாழ் மக்கள் மீதே இலங்கை அரசு மேற்கொண்டு வரும் பயங்கரவாத நடவடிக்கைகளைக் குறிக்கும். இலங்கை அரசப் பயங்கரவாதம் எனும் போது தமது நாட்டு மக்களுக்கிடையே இனக்கலவரங்களை ஏற்படுத்துதல்  , மக்களின் அடிப்படை மனிதவுரிமைகளை மீறுதல், சட்டத்திற்கு புறம்பான சித்திரவதைகளுக்கு தம் நாட்டு மக்களை உற்படுத்துதல், சட்டத் திட்டங்களை மதிக்க வேண்டிய அரசே சட்டத் திட்டத்திற்கு புறம்பான ஆயுதக் குழுக்களை உருவாக்கி ஆட்கடத்தல்கள், காணாமல் போதல்கள் புரிந்து மக்களை அச்சுருத்தலுக்கு உற்படுத்துதல், அடிப்படை சர்வதேச மனிதவுரிமை சட்டங்களை மீறுதல், தமது நாட்டு பொதுமக்களை படுகொலை செய்தல், சிறுபான்மையினரின் அடிப்படை உரிமைகளை மறுத்து, அவர்களை இனவழிப்பு செய்தல் போன்ற பயங்கரவாத நடவடிக்கைகளை இலங்கை அரசு தொடர்ந்து வருவதால் இலங்கையில் நடப்பது இலங்கை அரசப் பயங்கரவாதம் ஆகும்.

இலங்கை அரசு முன்னெடுத்ததாக குற்றஞ்சாட்டப்படும் பயங்கரவதாச செயற்பாடுகள் **இலங்கை அரச பயங்கரவாதம்** எனப்படுகிறது. இனப் படுகொலைகள், ஆட் கடத்தல், கட்டாய வெளியேற்றம், சித்ரவதை, நூலகங்கள் பாடசாலைகள் வைத்தியசாலைகள் மீது குண்டுபோடுதல், சட்டத்துக்கு புறம்ப்பன படை நடவடிக்கைகள் என இலங்கை அரசு அனைத்து வகை பயங்கரவதாத செயற்பாடுகளையும் முன்னெடுத்துள்ளதுள்ளதாக குற்றஞ்சாட்டப்பட்டுள்ளது. குறிப்பாக சிறுபானமை இன ஈழத்தமிழர்கள் மீது இந்த பயங்கரவாதம் மேற்கொள்ளப்பட்டுள்ளதாக குற்றஞ்சாட்டப்பட்டுள்ளது.

மேற்கோள்கள்
-----------

1. ↑  கறுப்பு யூலை
2. ↑  Sri Lanka commission blames police for prison massacre
3. ↑  "Govt. yet to pay compensation to July '83 victims". 2007-03-10 அன்று மூலம் பரணிடப்பட்டது. 2009-02-13 அன்று பார்க்கப்பட்டது.

இவற்றையும் பார்க்க
------------------

* இலங்கை அரசுப் படைகளின் தாக்குதல்களின் பட்டியல்

வெளியிணைப்புகள்
---------------
**இந்திய வளைதடிப்பந்தாட்டக் கூட்டமைப்பு** (Indian Hockey Federation) என்பது, பன்னாட்டு வளைதடிப்பந்தாட்டக் கூட்டமைப்பின் இந்தியக் கிளையாக இயங்கிவந்த அமைப்பு ஆகும்.

பின்னணி
-------

1928 ஆம் ஆண்டு குவாலியரில் தொடங்கப்பட்ட இவ்வமைப்பு, இந்தியாவில் வளைதடிப் பந்தாட்ட விளையாட்டுக்கான உயர் ஆட்சிக் குழுவாக விளங்கியது. இதுவே பன்னாட்டு வளைதடிப்பந்தாட்ட அமைப்பில் இணைந்த முதலாவது ஐரோப்பா சாராத அமைப்பு ஆகும். தலைவர் கே.பி.எசு.கில், செயலர் கே சோதிகுமாரன் ஆகியோரின் நிர்வாகத்தின் கீழ் இவ்விளையாட்டுக்கான எல்லாப் பன்னாட்டுப் போட்டிகளிலும் இவ்வமைப்பு இந்தியாவைப் பிரதிநிதித்துவப் படுத்தியது. பெண்களுக்கான வளைதடிப்பந்தாட்டக் குழு பெண்கள் வளைதடிப்பந்தாட்டக் கூட்டமைப்பின்கீழ் இயங்கியது.

இடைநிறுத்தம்
------------

எப்ரல் 2008ல், தொலைக்காட்சி நிகழ்ச்சி ஒன்றில், அமைப்பின் செயலாளர் கையூட்டு வாங்கியதாகக் குற்றச்சாட்டு முன்வைக்கப்பட்டது. இதைத் தொடர்ந்து செயலாளர் கந்தசுவாமி சோதிகுமாரன் பதவியில் இருந்து விலகினார். அதே ஆண்டு ஏப்ரல் 20 ஆம் தேதி இந்திய ஒலிம்பிக் சங்கம், இந்திய வளைதடிப்பந்தாட்டக் கூட்டமைப்பை இடைநிறுத்தம் செய்தது. இதனால் 14 ஆண்டுகள் தலைவராகப் பணியாற்றிய கே.பி.எசு கில்லும் பதவியிழந்தார்.

மேற்கோள்கள்
-----------

1. ↑  பி.பி.சி செய்தி 22 ஏப்ரல் 2008.
2. ↑  பி.பி.சி செய்தி 28 ஏப்ரல் 2008.
3. ↑  "எம்.எசு.என் செய்தி". 2008-05-06 அன்று மூலம் பரணிடப்பட்டது. 2016-05-13 அன்று பார்க்கப்பட்டது. Unknown parameter `|=` ignored (உதவி)

வெளியிணைப்புகள்
---------------

* 2008ல் இந்திய வளைதடிப்பந்தாட்டக் கூட்டமைப்பில் ஏற்பட்ட நெருக்கடி தொடர்பான தொலைக்காட்சிச் செய்தி பரணிடப்பட்டது 2017-08-27 at the வந்தவழி இயந்திரம்
**இலலித் சூரி** (*Lalit Suri*) என்பவர் இந்திய அரசியல்வாதியும் தொழிலதிபரும் ஆவார். இவர் நாடாளுமன்ற மாநிலங்களவை உறுப்பினராக இருந்தார். இவர் சுயேச்சையாக இந்தியாவின் நாடாளுமன்றத்தின் மேலவையான மாநிலங்களவை உறுப்பினராக உத்தரப்பிரதேசத்திலிருந்து தேர்ந்தெடுக்கப்பட்டு 2002 முதல் 2006 வரை பதவியிலிருந்தார்.

இப்போது இலலித் (LaLiT) என அழைக்கப்படும் பாரத் தொடர் உணவக தலைவர் இவர் ஆவார். சுமார் 1600 அறைகளுடைய உணவகங்களை வைத்திருக்கும் உணவக உரிமையாளர் இவரே ஆவார். இவரது உணவகங்கள் மும்பை, கோவா, பெங்களூர், ஸ்ரீநகர், உதயப்பூர் மற்றும் கஜுராஹோ உள்ளிட்ட உணவகங்களுடன் தில்லியில் முதன்மையான *இன்டர் கான்டினென்டல்* உணவகம் உட்பட ஏழு நிறுவனங்களை நடத்தினார். இவர் தனது 59வது வயதில் அக்டோபர் 10, 2006 அன்று இலண்டனில் இறந்தார்.

மேற்கோள்கள்
-----------

1. ↑  "RAJYA SABHA MEMBERS BIOGRAPHICAL SKETCHES 1952 - 2003" (PDF). Rajya Sabha. 4 December 2017 அன்று பார்க்கப்பட்டது.
2. ↑  "Hotelier Lalit Suri dies of heart attack in UK". தி எகனாமிக் டைம்ஸ். 11 October 2006. 4 December 2017 அன்று பார்க்கப்பட்டது.
3. ↑  "MP, hotelier Lalit Suri dies in London".
சுண்ணாம்புப் பிரதேசங்களில் சிவிஜிக் என்பவர் கார்ஸ்ட் அரிப்புச் சக்கரம் காணப்படுவதை கண்டறிந்தார். இளம்நிலை, முதிர்நிலை, பின்முதிர்நிலை, முதுமைநிலை ஆகிய நான்கு நிலைகளில் அரிப்புச்சக்கரம் காணப்படுகிறது. 

சுண்ணாம்புக் கரடு அரிப்புச் சக்கரம் - அமைப்பு

* சுண்ணாம்புப்பாறை தடித்தும், சுத்தமானதாகவும் பெரிய பரப்பும் அமைந்தாலும்
* சுண்ணாம்புப்பாறை அடுக்கு நிலநீர் மட்டத்திலிருந்து நன்றாக உயர்ந்தும் அமைந்திருந்தாலும்
* சுண்ணாம்புப்பாறைக்கு கீழ் நீர்புகா பாறை இருந்தாலும்
* சுண்ணாம்புப்பாறைக்க மேல் தரையின் பரப்பில் நீர்புகாபாறை இருந்தாலும்

சுண்ணாம்புப்பாறைகளின் பரப்பில் ஆறுகள் தம் அரிப்புச் செயரை நிகழ்த்துவதால் அரிப்புச்சக்கரம் தோன்றுகிறது. மேலும் சுண்ணாம்புப் பாறையின் மேலுள்ள நீர்புகாபாறை அடுக்கு ஆறுகளால் அரிக்கப்பட்டு அகற்றப்பட்டால் கார்ஸ்ட் அரிப்புச் சக்கரம் தோன்றும்.

கார்ஸ்ட் அரிப்புச் சக்கரம் - வகைப்பாடு
--------------------------------------

இளம்நிலை சுண்ணாம்புப்பாறைக்கு மேலடுக்குக்கு நீர்புகா பாறை அடுக்கு ஆறுகளால் அரிக்கப்பட்டு அகற்றப்படுகிறது. இத்தகைய கரைதல் மூலம் உறிஞ்சு துறைகள் ஏற்படுகின்றன. விரிசல்கள் வெடிப்புகள் ஆகியவை அகலப்படுத்தப்பட்டு அதன் வழியே நீர் கீழ்நோக்கி செல்கிறது. இதன் விளைவாகத் தோன்றுவது லப்பீக்கள், டொலினாக்கள் என்றும் வடிகால் அமைக்கப்படும். அடிநிலப் பாதைகள் அரிக்கப்பட்டுக் கரைக்கப்பட்டதால் சுண்ணாம்புப் பாறையில் நீர் மூன்று திசைகளில் (மேல் கீழ் பக்கவாட்டில்) பாய்கிறது. 

### முதிர்நிலை

அடிநில வடிகாலில் நீர் புகுந்து வெளியேறும் போது நீரானது உறிஞ்சு துறைகளில் புகுந்து மறையும் நிலைகளில் விழுங்கு துளைகள், முரட்டுப் பள்ளத்தாக்குகள் ஆகியவை மிகுந்து கார்ஸ்ட் நிலத்தோற்றம் உச்ச நிலையை அடைகிறது. 

### பின்முதிர்நிலை

அடிநில ஆறுகள் அடியிலுள்ள நீர்புகா பாறையை அடைந்து, சுண்ணாம்புப்பாறையைக் கரைப்பதுடன் அவை அகற்றப்படுவதால் அடிநிலக் குகைகள் நொறுங்கு யுவாலா எனப்படும் பள்ளங்கள் தோற்றுவிக்கப்படுகின்றன. 

### முதுநிலை

சுண்ணாம்பு நிலத்தில் அடியில் நீர்புகா பாறை அரிப்பின் அடிமட்ட நிலையாகும். கரைதல் செயலலேயே குகைகளின் மேற்பகுதி மெல்லியதாக மாறி நொறுங்குகின்றன. பிறகு அகற்றப்படுகின்றன. முதுமை நிலையில் அகற்றப்பட்ட சுண்ணாம்புப் பாறை அழிந்த நிலையிலும் பாறைத்திட்டுகளாக காணப்படும்.
**பெருநல்லாள்** என்பவர் தேவ உலக மங்கையான ஊர்வசியின் மனித பிறப்பு ஆவார். இவர் பெரிய நல்லக்காள் என்றும் அறியப்படுகிறார்.

புராணக் கதை
-----------

தேவ கன்னிகளான ரம்பையும், ஊர்வசியும் தேவலோகத்தில் ஆடல்கலையில் திளைத்திருந்தனர். அப்பொழுது அங்கு வருகை தந்த குரு பகவானை ஆடல்கலையின் தாக்கத்தினால் உணராமல் போனார்கள். இந்து தர்மத்தின் அடிப்படையில் குருவிற்கு வணக்கம் செலுத்தி பணிவது கடமையாகும். அதனை இருவரும் மறந்தனர் என குருபகவான் கோபம் கொண்டார். இருவரையும் மானுட வடிவில் இரட்டைக் குழந்தைகளாக பிறக்க சாபமிட்டார். அதனால் சிறுநல்லாளாக ரம்பையும், பெருநல்லாளாக ஊர்வசியும் முக்தி என்பவரின் மகளாக பிறந்தனர்.

முக்தி இறைவனுக்கு தொண்டு செய்யும் தாசியாவார். அதனால் சிறுநல்லாலும், பெருநல்லாளும் சிவவழிபாட்டில் ஆர்வம் கொண்டனர். இவர்களின் வழிபாட்டில் மனம் மகிழ்ந்த சிவபெருமான், இவர்களின் வறுமையை போக்குவதற்காக இரண்டு மலைக்குன்றுகளை பொன்னாக மாற்றினார். அம்மலைகள் பொன்மலை, கனககிரி என்று அறியப்படுகின்றன.

இவற்றையும் காண்க
----------------

* ஈரோடு ஆருத்ரா கபாலீஸ்வரர் கோயில்
* தேவ கன்னிகள்
* வியாழன் பகவான்

மேற்கோள்களும் குறிப்புகளும்
---------------------------

வெளி இணைப்புகள்
---------------

* ஆருத்த கபாலீஸ்வரர் கோயில்
* உலகின் முதல் இரட்டைக் குழந்தைகள் யார் தெரியுமா - தினமலர் கோயில்கள் தளம்
**இலவுயிசே து பியேரி** *(Louise du Pierry)* அல்லது *எலிசபெத் இலவுயிசே பெலிசிதே பவுரா தெ லா மாதெலைன்* எனப்படும் **துப்பியேரி** [1] (30 ஜூலை 1746 – 27 பிப்ரவரி 1807) ஒரு பிரெஞ்சு வானியலாளரும் பேராசிரியரும் ஆவார்.

வாழ்க்கை
--------

இவர் இலா பிரெத்தே பெர்னர்டில் பிறந்தார்.[2]

இலவுயிசே து பியேரி 1779 இல் [[ஜெரோம் தெ இலாலண்டே வின் மாணவர். இவர் *Académie des Sciences de Béziers* எனும் பேசியர்சு அறிவியல் கல்விக்கழகத்தின் உறுப்பினர் ஆவார்.
இவர் 1789 இல் பாரீசில் உள்ள சோர்போன்னி பல்கலைக்கழகத்தின் முதல் பெண் பேராசிரியர் ஆனார். பெண் மாணவருக்கான *Cours d’astronomie ouvert pour les dames et mis à leur portée* எனும் பாடத் திட்ட்த்துக்குத் தலைவர் ஆவார். முதலில் இப்பாடத்திட்டம் மகளிருக்கு மிகவும் அரிதாகவிருக்கும் எனக் கருதப்பட்டாலும், நடப்பில் இது மிகவும் வெற்றிகரமாக அமைந்தது.[3] இவர் கடந்த நூற்றாண்டின் வரலாற்றுத் தரவுகளைத் திரட்டி ஒளிமறைப்புகளை முன்கணித்தார். இவர் இரவு, பகல் நேர நெடுக்க அட்டவணைகளை கணக்கிட்டார்; பாரீசு நகர அகலாங்குக்கான வல ஏற்றம், இறக்கம் சார்ந்த ஒளிவிலகல் பட்டியல்களை உருவாக்கினார்.[3] இவர் தன் பணியை 1799 இல் வெளியிட்டார்.

 *மகளிருக்கான வானியல் (Astronomie des Dames)* எனும் நூலை ஜெரோம் தெ இலாலண்டே (1790),[4] அறிவியலில் பியேரி காட்டிய திறமை, ஆர்வம், உரம் ஆகியவற்றுக்காக இவருக்கு காணிக்கை ஆக்கினார்.

மேலும் காண்க
------------

* நிக்கோல் இரீனேஈலெப்பாட்

மேற்கோள்கள்
-----------

* Chronology of women's history by Kirstin Olsen
* "Astronomes françaises du siècle des lumières à l'ère spatiale", calendar with short biographies (French)

1. ↑  வார்ப்புரு:Fr-icon Jean Pierre Poirier, *Histoire des femmes de science en France: du Moyen-Âge à la Révolution*. Pygmalion, 2002, p. 161 ISBN 9782857047896
2. ↑
3. 1 2  Ogilvie, Marilyn Bailey (1986). *Women in Science: antiquity through the nineteenth century*. Boston: Massachusetts Institute of Technology. பக். 148.
4. ↑  *Astronomie des dames*, p. 6 (1817)